વાસન મોટિયાઈડાઓએ સગાં આવે એ પહેલાં તો સગવડ કરી દીધી વોય. ઇયાંનં ખાવા-પીવાની અને ઊંઘવાની. ઘેરઘેરથી એક-એક ખાટલો અને ગોદડાં ઉઘરાવવામાં આવે. આખા વાહને ઉમળકો વોય લગનનો. જાણે ઇયાંના ઘેર લગન વોય એવો તો બધાંનો ઉલાળો વોય, એવો તો બધાનો સહકાર. અનં અતારે તો? પાડોશીના ઘેર લગન વોય તોય કોઈ જાણતું પણ ના વોય. અરે! બીજાનું વધારેમાં વધારે ચેવી રીતે ઇની પેરવીઓ કરવામાં આવે. બીજાનો અવસર બગાડવાના નુસખા શોધાય. શ્યું હાળાં માંણહ થૈ જ્યાં સં? શ્યું જમાનો આયો સે આજે? હળહળ ઝેર વ્યાપી જ્યું સે માંણહોના મનમાં. કાળો કળજગ ફરી વળ્યો સે આખા જગતમાં. બીજાનું ભલું થતું વોય તો જોઈ શકે જ નઈ. ધત તારીની.